રાજકોટ તા. ૨૦ : ગુજરાતમાં વર્તમાન રાજ્ય સરકાર અને કેન્દ્ર સરકારની નિષ્ફળ નીતિ સામે સંગઠિત થઇને ગુજરાતના અનેક પ્રશ્નો માટે એક રાષ્ટ્રીય નેતૃત્વની ગુજરાતને તાતી આવશ્યકતા છે. ખેડૂતોના પ્રશ્નોને કે પાણીના પ્રશ્નો હોય, ઉદ્યોગોની સમસ્યાઓ શિક્ષણ અને આરોગ્ય ક્ષેત્રે સંપૂર્ણ અવ્યવસ્થા થયેલ છે તેમજ આમ જનતાને વિશ્વાસ પડે તેવા નેતૃત્વ માટે એનસીપીના ગુજરાતના આગેવાનોએ જણાવ્યું કે, ગુજરાતમાંથી સૌરાષ્ટ્રનાં હાર્દસમા રાજકોટની લોકસભાની બેઠક પરથી ઉમેદવારી કરી અને એક સક્ષમ નેતૃત્વ પુરૃં પાડો. કેન્દ્રીય મંત્રી તરીકે આપના કાર્યકાળમાં નાગરિક ઉડ્ડયન ક્ષેત્ર ભારતમાં ખૂબ જ મોટા પ્રમાણમાં કાર્ય થયેલ છે તેમજ રોજગારીનું સર્જન થયું હતું. જે અત્યારની વર્તમાન કેન્દ્ર સરકાર તેમાં નિષ્ફળ ગયેલ છે. દેશની અત્યારની પરિસ્થિતિમાંથી ઉગારવા દેશને રાષ્ટ્રીય સ્તરેથી શરદ પવારજી ૨૦૧૯માં બનનારી સરકારની આગેવાની કરે તે સમયની માંગ છે.